12. Revideret kvalitetsstandard for Handicap og Psykiatri samt målopfølgning på 
rusmiddelområdet efter høring (Åben)
Tidl. politisk behandling
SS-U og BS-U, 06.09.22, hhv. pkt. 3 og pkt. 
3,AU,07.09.22, pkt. 1
Forventet sagsgang
         SS-U, BS-U, AU, ØK, BY
Lovgrundlag
Serviceloven, sundhedsloven, lov om      
ungdomsuddannelse for unge med særlige behov
SAGENS INDHOLD
Byrådet skal i denne sag tage stilling til revideret kvalitetsstandard for handicap- og psykiatriområdet i 
Favrskov Kommune efter høring. Kvalitetsstandarden gælder for perioden 2023-2024.
Kvalitetsstandarden beskriver det serviceniveau, som Byrådet inden for de lovgivningsmæssige rammer 
fastlægger for indsatsen til borgere på handicap- og psykiatriområdet. Beskrivelsen af indholdet, omfanget 
og udførelsen af de kommunale ydelser skal sikre sammenhæng mellem serviceniveau, de afsatte 
ressourcer, afgørelserne og levering af hjælpen.
Kvalitetsstandarden revideres og godkendes hvert andet år, så det sikres, at informationen til borgerne er 
opdateret. Kvalitetsstandarden vil også blive opdateret i tilfælde af ændringer i gældende lovgivning eller 
efter beslutninger i Byrådet, der direkte eller indirekte har betydning for serviceniveauet. Der er ingen 
lovgivningsmæssige krav om, at der skal være kvalitetsstandarder på det sociale område.
Kvalitetsstandarderne for Handicap og Psykiatri var tidligere opdelt således, at de respektive områder 
havde hver deres kvalitetsstandard. Med revideringen af kvalitetsstandarden er områderne blevet samlet 
under én standard.
Ifølge serviceloven og tilknyttede bekendtgørelser skal der opstilles måltal for indsatsen på 
stofmisbrugsområdet. Disse indgår i [adresse] som en del af kvalitetsstandarden. 
Byrådet skal derfor ifm. behandling af kvalitetsstandarden også tage stilling til opfølgning på mål for 
rusmiddelbehandling 2021-2022 samt mål for rusmiddel-behandling 2023-2024. Kvalitetsstandarden har 
været sendt i høring hos Handicaprådet.
VURDERING
Revideringen har givet anledning til at samle nogle af de afsnit, der tidligere fremgik under hver 
kvalitetsstandard. Der er således lavet følgende nye fælles afsnit: 1. Forord, 2. Henvendelse, 4. Hvis du 
ønsker at klage, 5. Tilsyn på Handicap og Psykiatri, 6. Opfølgning på indsatser og tilbud, 7. Hjælp os med 
at hjælpe dig og 8. Lovgrundlag.
Social og Sundhed vurderer, at én samlet kvalitetsstandard i højere grad gør det overskueligt for borgerne 
at orientere sig om tilbuddene på handicap- og psykiatriområdet og ligeledes understøtter tilgangen om én 
samlet indgang. 
Byråd
29. november 2022  19:00
[adresse]: EMN-2020-18848
Dok-ID: 3437738
Sagsbehandler: emml
De foreslåede ændringer har overordnet set til formål at øge læsevenligheden for borgerne. Dette gøres 
blandt andet ved at afkorte afsnit samt ved at omskrive til et lettere og mere præcist sprog. Desuden er 
informationer, der tidligere fremgik under de respektive kvalitetsstandarder, blevet samlet under nye fælles 
afsnit. Kvalitetsstandarden vil desuden blive opsat i en ny og mere tilgængelig onlineversion, der 
understøtter større brugervenlighed. Der er ikke foreslået ændringer, der medfører ændringer i 
serviceniveau, sagsbehandlingsfrister m.v. 
De konkrete ændringer fremgår af den vedlagte kvalitetsstandard, hvor den overstregede tekst foreslås 
slettet, og den resterende farvede tekst foreslås tilføjet.
Opfølgning på mål for rusmiddelbehandling 2021-2022
Favrskov Rusmiddelcenter er pr. 1. maj 2022 i kontakt med 121 borgere. Af disse er ca.:

Halvdelen af borgerne med alkoholmisbrugsproblematikker

Halvdelen af borgerne med stofmisbrugsproblematikker

Én ung under 18 år med stofmisbrugsproblematikker, og ingen unge under 18 år med 
alkoholmisbrugsproblematikker.
I perioden 1. maj 2021 til 1. maj 2022 er der afsluttet 77 behandlingsforløb. Af disse har 30 borgere opnået 
deres individuelle behandlingsmål, og én borger har genhenvendt sig ved rusmiddelcenteret (tilbagefald). 
For de resterende afsluttede behandlingsforløb i perioden skyldes afslutningen enten flyttet kommune, 
udeblivelse, ikke ønske om fortsat behandling, død, andet, eller manglende afslutningsårsag.
Byrådet har på sit møde 15. december 2020 vedtaget konkrete mål for rusmiddelbehandling, der både 
omfatter stof- og alkoholområdet:
1.
Andelen af misbrugere, der opnår deres individuelle mål efter afsluttet behandling, udgør minimum 
65%.
Målet er ikke nået. I perioden 1. maj 2021 til 1. maj 2022, har 39% (30 ud af 77) opnået deres 
individuelle mål efter afsluttet behandling. 
2.
Andelen af misbrugere, der har afsluttet deres behandling med det ønskede mål og får tilbagefald 
inden for 12 måneder, udgør maksimalt 10%.
Ved tilbagefald forstås, at borger har genhenvendt sig til [adresse]. I perioden 1. maj 
2021 til 1. maj 2022 har én borger genhenvendt sig inden for 12 måneder. Målet er således nået.
Sammenlignes nærværende måltal med dem for perioden 2019-2020, ses umiddelbart et fald i andelen af 
borgere, hvis mål er opfyldt ved afsluttet behandling. Sammenligningen er dog behæftet med usikkerheder, 
idet målsætningerne for nærværende periode omfatter hele rusmiddelområdet. Til sammenligning har 
målsætningerne tidligere kun omfattet stofmisbrugsområdet. 
Yderligere kan det ikke afvises, at Covid-19 har påvirket det samlede resultat, eksempelvis ift. borgernes 
fremmøde til behandling og øget isolation.
Mål for misbrugsbehandling 2023-2024
Børn og Kultur samt Social og Sundhed vurderer, at de opstillede mål for rusmiddelbehandling 2021-2022 
bør fastholdes for perioden 2023-2024. Dette både for fortsat at arbejde i retningen af, at en større andel 
borgere fremover opnår deres individuelle mål efter afsluttet behandling samt med henblik på at kunne 
følge målopfølgningen over tid. Dog foreslås en ændring i ordlyden ift. anden målsætning, således der er 
tale om genhenvendelse fremfor tilbagefald. Forvaltningen foreslår følgende målsætninger for 2023-2024:
1.
Andelen af misbrugere, der opnår deres individuelle mål efter afsluttet behandling, udgør minimum 
65%.
2.
Andelen af misbrugere, der har afsluttet deres behandling med det ønskede mål og genhenvender sig 
inden for 12 måneder, udgør maksimalt 10%.
Forvaltningen vil løbende vurdere, hvilke data der er relevante for at kunne belyse udviklingen på 
rusmiddelområdet og justere i henhold til dette.
Handicaprådets høringssvar
Kvalitetsstandarden samt målopfølgning på rusmiddelområdet har været i høring i Handicaprådet i perioden 
9. september til 23. september 2022. Handicaprådets høringssvar er vedlagt som bilag.
Handicaprådet bemærker til kvalitetsstandardens afsnit 3.4 om bostøtte, at bostøtten ikke udelukkende kan 
beskrives som midlertidig, da det afhænger af en konkret vurdering. Ligeledes bemærkes, at der ift. 
tilpasningen af bostøtte bør fremgå, at det også er omfanget, der bliver tilpasset. 
Til afsnit 3.8. om STU foreslår Handicaprådet, at Favrskov Kommune får et løbende optag på STU, fremfor 
at uddannelsen kan påbegyndes to gange årligt for at skabe større fleksibilitet og modvirke mistrivsel og 
isolation. 
Til den grafiske opsætning bemærker Handicaprådet, at en af faktaboksene er svært læselig. Desuden 
foreslår Handicaprådet at undlade fotos i kvalitetsstandarden, da disse nemt kan opfattes nedladende eller 
misvisende. 
Forvaltningen er enig i Handicaprådets bemærkninger til afsnit 3.4., og de konkrete ændringsforslag er 
indarbejdet i kvalitetsstandarden. Forvaltningen har desuden ændret den grafiske opsætning af den omtalte 
faktaboks.
I forhold til forslaget om udeladelse af fotos i kvalitetsstandarden, bemærker forvaltningen, at der generelt 
er stor opmærksomhed på, hvordan anvendte billeder fremstår, herunder at de ikke må virke nedladende 
eller udstille borgere. De valgte billeder i kvalitetsstandarden synes i dette tilfælde at give et menneskeligt 
udtryk og vise dagligdagen på tilbuddene i Handicap og Psykiatri. Handicaprådets forslag er således ikke 
imødekommet.
Hvad angår forslaget om løbende optag på STU, så deler forvaltningen ønsket om at skabe fleksibilitet for 
borgerne. Et løbende optag på STU vil imidlertid give udfordringer af planlægnings- og personalemæssig 
karakter, hvorfor de to årlige optagelser fastholdes. Til Handicaprådets bemærkning om at modvirke 
mistrivsel og isolation, bør det pointeres, at ingen borgere efterlades uden indsats, ej heller inden optaget 
på STU.
ØKONOMI
Der er ingen økonomiske konsekvenser.
INDDRAGELSE
Kvalitetsstandarden samt målopfølgning på rusmiddelområdet har været i høring i Handicaprådet.
INDSTILLING
Direktøren for Social og Sundhed, direktøren for Børn og Kultur samt direktøren for Job og Økonomi 
indstiller til Byrådet:
1.
At kvalitetsstandarden for Handicap og Psykiatri godkendes.
Direktøren for Social og Sundhed indstiller til Byrådet:
2.
At opfølgning på mål for rusmiddelbehandling 2021-2022 samt mål for rusmiddelbehandling 2023-2024 
godkendes.
BESLUTNING
Social- og Sundhedsudvalget, 8. november 2022:
Fraværende: Ingen
Indstilles godkendt.
Børne- og Skoleudvalget, 8. november 2022:
Fraværende: Ingen
Ad 1. Indstilles godkendt.
 
Arbejdsmarkedsudvalget, 9. november 2022:
Fraværende: Ingen
Ad 1. Indstilles godkendt for så vidt angår afsnit 3.8.
Økonomiudvalget, 22. november 2022:
Fraværende: Ingen
Indstilles godkendt.
Byrådet, 29. november 2022:
Fraværende: Georg Lassen og Zara Paulsen
Godkendt.
Bilag
1.
Kvalitetsstandard for Handicap og Psykiatri - med synlige rettelser (2598479)
2.
Kvalitetsstandard for Handicap og Psykiatri grafisk opsætning (3438969)
3.
Handicaprådets høringssvar (3439912)
